ผู้สื่อข่าวรายงานว่า แผนการจับกุมผู้ต้องหาทั้งหมดเริ่มขึ้นเมื่อเวลา 02.00 น.วันที่ 31 พฤษภาคม ภายหลัง พล.ต.ต.อัศวิน ขวัญเมืองรอง ผบช.ก.พ.ต.อ.ฉัตรไชย เรือนเมฆ ผกก. 1 ป.ผกก.2 ป. พ.ต.อ.สุทิน ทรัพย์พ่วง ผกก.3 ป.รอง ผกก.1 ป. พร้อมฝ่ายสืบสวนกองปราบปราม และ กก.สส.ภ.7 ออกสืบสวนหาข่าว นำพยานหลักฐาน ทั้งพยานบุคคลหลักฐานทางวิทยาศาสตร์ มาประมวลเข้าด้วยกัน จนสามารถเชื่อมโยงความสัมพันธ์ของทีมสังหารแต่ละคนจนทราบว่า นายอานนท์ หนึ่งในผู้ต้องสงสัย เป็นผู้จัดการโต๊ะสนุ้กในตลาดศรีเมืองจากนั้นจึงวางแผนจับกุม โดยให้ พ.ต.อ.ธงชาติ รอดคลองตัน ผกก.สภ.อ.เมืองที่เพิ่งย้ายมาใหม่ นำกำลังออกตรวจตราสถานบริการต่างๆ จนกระทั่งพบโต๊ะสนุกเกอร์ดังกล่าว เปิดให้บริการเกินเวลา จึงเข้าตัวผู้ที่เกี่ยวข้องไปทำบันทึกประวัติไว้ที่ สภ.อ.เมือง หนึ่งในนั้นมีนายอานนท์ รวมอยู่ด้วย ชุดสืบสวนกองปราบปรามจึงเชิญตัวมาสอบสวนนายอานนท์ ได้ให้การรับสารภาพว่า วันเกิดเหตุเป็นคนขับรถ มีนายอนันตศักดิ์ นั่งคุมอยู่เบาะหลัง นายจำรณนั่งคู่คนขับ ส่วนนายศุภฤทธิ์นั่งเบาะหลัง ติดตามนางกอบกุลไปห่างๆ มีนายสงัด ขับรถอีกคันคอยแจ้งความเคลื่อนไหว กระทั่งสบโอกาสตอนรถติดไฟแดง อาศัยจังหวะก่อนไฟเขียวเร่งเครื่องแซงจอดประกบ นายจำรณเปิดประตูรถลงไปใช้ปืนเอ็ม 16 แบบพับฐานยิง ส่วนนายศุภฤทธิ์ เปิดกระจกใช้ปืนเอ็ม 16 แบบเต็มตัว ยิงแล้วหลบหนีไป
แผนการจับกุมผู้ต้องหาทั้งหมดเริ่มขึ้นเมื่อใด 
31 พฤษภาคม